De Südweschte vo Bade-Württeberg lait inere Klimazone mit warm- un füücht-gmässigtem Klima. Luut de Date vum dütsche Wätterdienst vo 1961-1990 isch di mittleri Durchschnittstemperatur 10,0 °C, wobi de Juli mit 19,3 °C de wärmscht Monet isch, un de Januar mit 1,0 °C de chältischt[1]. Rhyfälde ghört so zue de wärmschte Städt vo Dütschland, un isch no lyycht wärmer wie Löörech im benachbarte Markgräflerland, wo e Durschnittstemperatur vo 9,8 °C het.